Gettu betur

**Gettu betur** er spurningakeppni íslenskra framhaldsskóla sem Ríkisútvarpið stendur fyrir árlega. Hver framhaldsskóli getur sent eitt lið í keppnina, sem skipað er þremur nemendum við skólann. Undankeppni fer fram í útvarpi og að henni lokinni halda átta lið áfram í útsláttarkeppni í sjónvarpinu.
## Saga keppninnar
Keppnin var fyrst haldin árið 1986 og hefur farið fram árlega síðan þá. Keppnin hefur verið einn vinsælasti dagskrárliður Ríkisútvarpsins frá upphafi. Umsjónarmaður keppninnar frá 1991 til ársins 2012 var Andrés Indriðason og á eftir honum tók Elín Sveinsdóttir við því hlutverki. Núverandi umsjónarmaður keppninnar er Ragnar Eyþórsson.

Forkeppnin hefst í janúar ár hvert og fer fram í útvarpi. Að tveimur umferðum loknum eru átta lið eftir og heldur keppnin áfram í sjónvarpssal. Árið 2009 var metár í sögu Gettu betur. Þá tók alls 31 skóli þátt og hafa þeir aldrei verið fleiri.

Alls hafa ellefu skólar unnið keppnina og er Menntaskólinn í Reykjavík sá sigursælasti. Næst á eftir koma Menntaskólinn á Akureyri, Menntaskólinn við Hamrahlíð og Kvennaskólinn í Reykjavík með þrjá sigra hvor. Því næst erVerzlunarskóli Íslands með tvo sigra. Eru þetta einu skólarnir sem hafa unnið keppnina oftar en einu sinni.

Spyrill stendur fyrir miðju og ber upp spurningarnar. Oft er starf spyrils í höndum einhvers þjóðþekkts einstaklings. Dómarinn semur spurningarnar og dæmir svörin. Frá upphafi hefur stigavörður setið á vinstri hönd dómara og talið stigin. Fyrir keppnina árið 2012 var ákveðið að leggja niður stigavarðarembættið og hafa í stað þess tvo dómara. Árið 2013 var ákvörðun tekin um að kynjakvóti skyldi settur og tók hann í gildi árið 2015.

Fyrir keppnina 2020 varð sérkeppni sem nefndist Gettu Betur - Stjörnustríð. Þetta gaf góða raun og var endurtekið árið eftir fyrir sjónvarpskeppnina.

Gettu betur fór ekki varhluta af Covid-19 faraldrinum. Allt stefndi í að úrslitin 2020 yrðu haldin án áhorfenda, en svo fór að hvort lið fékk að hafa nokkra í salnum. Útvarpshluti keppninnar 2021 fór ekki fram á Markúsartorgi, eins og venjan hefur verið árin á undan, heldur í hljóðveri 12. Vegna fjöldatakmarkana var þessi hluti keppninnar áhorfendalaus.

## Yfirlit



ImageSize = width:255 height:500
PlotArea  = left:45 right:0 bottom:20 top:20
AlignBars = early

DateFormat = yyyy
Period     = from:1986 till:2026
TimeAxis   = orientation:vertical
ScaleMajor = unit:year increment:1 start:1986

Colors=
  id:FSU   value:green         legend:FSU
  id:FB    value:magenta       legend:FB
  id:MR    value:yelloworange  legend:MR
  id:MK    value:red           legend:MK
  id:MS    value:purple        legend:MS
  id:MA    value:redorange     legend:MA
  id:VI    value:blue          legend:VI
  id:BH    value:teal          legend:BH
  id:KI    value:pink          legend:KI
  id:MH    value:powderblue       legend:MH
  id:FG    value:brightgreen   legend:FG

PlotData=
  bar:Leaders width:25 mark:(line,black) align:left fontsize:M shift:(25,-5) anchor:middle
  
  from:1986  till:1987 color:FSU  text:"Fjölbrautaskóli Suðurlands"
  from:1987  till:1988 color:FB  text:"Fjölbrautaskólinn í Breiðholti"
  from:1988  till:1989 color:MR  text:"Menntaskólinn í Reykjavík"
  from:1989  till:1990 color:MK  text:"Menntaskólinn í Kópavogi"
  from:1990  till:1991 color:MS  text:"Menntaskólinn við Sund"
  from:1991  till:1993 color:MA  text:"Menntaskólinn á Akureyri"
  from:1993  till:2004 color:MR  text:"Menntaskólinn í Reykjavík"
  from:2004  till:2005 color:VI  text:"Verzlunarskóli Íslands"
  from:2005  till:2006 color:BH  text:"Borgarholtsskóli"
  from:2006  till:2007 color:MA  text:"Menntaskólinn á Akureyri"
  from:2007  till:2011 color:MR  text:"Menntaskólinn í Reykjavík"
  from:2011  till:2012 color:KI  text:"Kvennaskólinn í Reykjavík"
  from:2012  till:2014 color:MR  text:"Menntaskólinn í Reykjavík"
  from:2014  till:2015 color:MH  text:"Menntaskólinn við Hamrahlíð"
  from:2015  till:2017 color:MR  text:"Menntaskólinn í Reykjavík"
  from:2017  till:2018 color:KI  text:"Kvennaskólinn í Reykjavík"
  from:2018  till:2019 color:FG  text:"Fjölbrautaskólinn í Garðabæ"
  from:2019  till:2020 color:KI  text:"Kvennaskólinn í Reykjavík"
  from:2020  till:2021 color:MR  text:"Menntaskólinn í Reykjavík"
  from:2021  till:2022 color:VI  text:"Verzlunarskóli Íslands"
  from:2022  till:2024 color:MR  text:"Menntaskólinn í Reykjavík"
  from:2024  till:2026 color:MH  text:"Menntaskólinn við Hamrahlíð"



## Besti árangur einstakra skóla

***Sigurvegarar**
**Menntaskólinn í Reykjavík – 23 sinnum
**Menntaskólinn á Akureyri – 3 sinnum
**Kvennaskólinn í Reykjavík – 3 sinnum
**Menntaskólinn við Hamrahlíð – 3 sinnum
**Verzlunarskóli Íslands – 2 sinnum
**Menntaskólinn við Sund – 1 sinni
**Fjölbrautaskóli Suðurlands – 1 sinni
**Menntaskólinn í Kópavogi – 1 sinni
**Borgarholtsskóli – 1 sinni
**Fjölbrautaskólinn í Breiðholti – 1 sinni
**Fjölbrautaskólinn í Garðabæ – 1 sinni
***2. sæti**
**Menntaskólinn við Hamrahlíð – 7 sinnum
**Verzlunarskóli Íslands – 6 sinnum
**Borgarholtsskóli – 4 sinnum
**Kvennaskólinn í Reykjavík – 4 sinnum
**Menntaskólinn við Sund – 4 sinnum
**Flensborgarskólinn – 3 sinnum
**Menntaskólinn á Akureyri – 3 sinnum
**Menntaskólinn í Reykjavík – 3 sinnum
**Fjölbrautaskólinn í Garðabæ – 2 sinnum
**Fjölbrautaskólinn í Breiðholti – 1 sinni
**Fjölbrautaskóli Suðurlands – 1 sinni
**Menntaskólinn í Kópavogi – 1 sinni
**Verkmenntaskólinn á Akureyri – 1 sinni
***Undanúrslit**
**Fjölbrautaskólinn við Ármúla – 5 sinnum
**Menntaskólinn á Egilsstöðum – 5 sinnum
**Menntaskólinn að Laugarvatni – 3 sinnum
**Verkmenntaskóli Austurlands – 2 sinnum
**Tækniskólinn – 1 sinni
**Fjölbrautaskóli Vesturlands – 1 sinni
**Landbúnaðarháskólinn Íslands – 1 sinni
**Framhaldsskólinn í Austur-Skaftafellssýslu – 1 sinni
**Menntaskólinn Hraðbraut – 1 sinni (ekki lengur starfræktur)
***8-liða úrslit**
**Fjölbrautaskóli Suðurnesja – 6 sinnum
**Fjölbrautaskóli Norðurlands vestra – 4 sinnum
**Menntaskólinn á Ísafirði – 3 sinnum
**Framhaldsskólinn á Laugum – 3 sinnum
**Framhaldsskólinn á Húsavík – 1 sinni
**Framhaldsskólinn í Vestmannaeyjum – 1 sinni
***2. umferð**
**Fjölbrautaskóli Snæfellinga – 4 sinnum
**Menntaskóli Borgarfjarðar – 4 sinnum
**Framhaldsskólinn í Mosfellsbæ – 2 sinnum
**Menntaskólinn á Tröllaskaga - 1 sinni
***Aldrei komist upp úr 1. umferð**
**Menntaskólinn í tónlist
**Menntaskólinn á Ásbrú
**Iðnskólinn í Hafnarfirði (ekki lengur starfræktur)
**Stýrimannaskólinn (ekki lengur starfræktur)
**Alþýðuskólinn á Eiðum (ekki lengur starfræktur)
**Skógaskóli (ekki lengur starfræktur)
**Samvinnuskólinn (ekki lengur starfræktur)
**Íþróttakennaraskóli Íslands (ekki lengur starfræktur)

## Sjá einnig

* Listi yfir úrslit Gettu betur

## Tenglar
* gettubetur.is 

## Tilvísanir